**ВАГОН-ЦИСТЕРНАЛАРИНИ ИЖАРАГА БЕРИШ**

\_\_\_\_ **- сонли ШАРТ Н ОМ А С И**

**2020 йил “\_\_\_” декабрь Тошкент ш.**

кейинги ўринларда “Ижарага берувчи” деб аталади ва **“Олмалиқ кон-металлургия комбинати” акциядорлик жамияти** номидан ишончнома асосида иш юритувчи корхона бошкарув раиси тижорат масалалари буйича ўринбосари иккинчи томондан - кейинги ўринларда **“Ижарага олувчи”**, биргаликда **“Тарафлар”** деб аталиб, қуйидагилар тўғрисида ушбу шартномани (кейинги ўринларда – **“Шартнома”**) туздилар::

**1. ШАРТНОМАНИНГ ПРЕДМЕТИ**

1.1. “Ижарага берувчи” “Ижарага олувчи”га 20 (йигирма) дона суюқ олтингугурт ташишга мулжалланган темир йул вагон-цистерналарини (кейинги ўринларда “Объект” деб юритилади) ижарага беради, “Ижарага олувчи” эса ушбу “Объект”ни қабул қилиб олади ва шартнома бўйича белгиланган ижара тўловини “Ижарага берувчи” га тўлайди.

**2. “ОБЪЕКТ” НИНГ ТАСНИФИ**

2.2. Мазкур шартноманинг 1.1-бандларида қайд этилган “Объект”дан “Ижарага олувчи” фақат “Ўздавтемирйўлназорат” давлат инспекцияси томонидан 2004 йилда ишлаб чиқарилган “Темир йўл транспортида хавфли юкларни ташиш асосий талаблари” йўриқномасига риоя қилган ҳолда “Объект”да ташишга мўлжалланган юкларни ташиш мақсадида фойдаланади.

**3. “ОБЪЕКТ” НИ ИЖАРАГА БЕРИШ ВА ҚАЙТАРИШ ТАРТИБИ**

3.1. Мазкур шартнома шартларига мувофиқ “Ижарага берувчи” “Объект”ни “Ижарага олувчи”нинг ижарага олинадиган “Объект”ни сони кўрсатилган ҳолда берган ёзма талабномаси асосида “Ижарага олувчи”га ижарага беради.

3.2. “Объект”ни топшириш ва қабул қилиш “Ижарага берувчи”нинг Муборак газни қайта ишлаш заводи вакили ва “Ижарага олувчи”нинг ваколатли вакиллари иштирокида “Объект”ни икки томонлама топшириш-қабул қилиш далолатномасини шартнома иловасига мувофиқ тузган ҳолда амалга оширилади.

3.3. “Объект”ни қайтариш вақтида камчиликлар аниқланган тақдирда “Ижарага олувчи” “Объект”ни мазкур шартномада белгиланган муддатларда шартнома шартларига мувофиқ холатга келтиргунча ёки етказилган зарарни қоплагунгача “Ижарага берувчи” уни қабул қилиб олишни ва “Объект”ни топшириш ва қабул қилиш далолатномасини имзолашни рад этишга хақлидир.

3.4. “Объект”ни топшириш ва қабул қилиш далолатномаси тарафларнинг ваколатли вакиллари томонидан имзоланган ва тарафларнинг мухрлари ёки штемпели билан тасдиқланган пайтдан бошлаб “Объект” топширилган ва қабул қилинган деб ҳисобланади.

3.6. “Обьект”ни топшириш ва қабул қилиш далолатномаси тарафларнинг ваколатли вакиллари томонидан имзоланган кундан бошлаб “Объект” топширилган ёки қабул килинган деб хисобланади.

3.7. Икки томонлама топшириш ва қабул қилиш вақтида “Объект”ни эксплуатация қилиш муддати ўтганлиги ёки техник носоз эканлиги аниқланса “Ижарага берувчи” томонидан “Объект” қабул қилинмайди.

**4. ТАРАФЛАРНИНГ ҲУҚУҚ ва МАЖБУРИЯТЛАРИ**

**4.1 . “Ижарага берувчи” қўйидаги ҳуқуқларга эга:**

4.1.1. “Ижарага олувчи”дан ижара шартномасида кўрсатилган муддатларда ва миқдорда ижара тўловини амалга оширишни талаб қилиш;

4.1.2. “Объект”нинг физик ва техник ҳолатини “Ижарага олувчи”нинг хужалик фаолиятига аралашмаган ҳолда кўздан кечириш;

4.1.3. Ижарага олинган “Обьект”ни қайтариш вактида камчиликлар аниқланган тақдирда (қонунда назарда тутилган холлардан ташқари) “Ижарага олувчи” “Обьект”ни мазкур шартномада белгиланган муддатларда шартнома шартларига мувофиқ холатга келтиргунча ёки етказилган зарарни қоплагунгача “Ижарага берувчи” уни қабул қилиб олишни ва “Обьект”ни топшириш ва қабул килиш далолатномасини имзолашни рад этиш;

4.1.4. “Ижарага олувчи”дан ижара шартномасида назарда тутилган хажмларда ахборот сўраш;

4.1.5. Ижарага олинган “Обьект”дан “Ижарага олувчи” томонидан фойдаланиш шартларининг бажарилишини назорат қилиш;

4.1.6 Қонун ҳужжатларида ва мазкур шартномада назарда тутилган бошқа харакатларни амалга ошириш.

**4.2. “Ижарага берувчи”қўйидаги мажбуриятларга эга:**

4.2.1 “Обьект”ни ижарага бериш ва қайтариш тўғрисидаги икки томонлама топшириш ва қабул қилиш далолатномаларини ўзининг ваколатли вакиллари томонидан имзолаш ва ўз муҳри билан тасдиқлаш;

4.2.2. “Обьект”ни бериш ва қайтариш тўғрисидаги икки томонлама топшириш ва қабул қилиш далолатнома имзоланиб, тасдиқланган санадан бошлаб “Ижарага олувчи”нинг “Обьект”дан фойдаланишига тўсқинлик қилмаслик;

4.2.3. “Ижарага олувчи”нинг ижарага олинган “Обьект”ни тиклаш ёки мукаммал таъмирлашни, жумладан уни ўз эхтиёжлари учун қайта жихозлаш ёки мослаштириш тўғрисидаги мурожатини кўриб чиқиш ва ёзма жавоб бериш;

4.2.4. “Обьект”нинг қисмлари ва деталлари “Ижарага олувчи”га боғлиқ бўлмаган холатда ишдан чиққан тақдирда. “Ижарага олувчи” иштирокида ишдан чикиш сабабларини урганиб чикиш ва далолатнома тузиш, далолатномада курсатилган хулосага асосан ишдан чиққан қисмларни ва деталларни алмаштириш;

4.2.5. Шартномани муддатидан олдин бекор қилиниши хақида бир ой олдин “Ижарага олувчи”ни ёзма равишда огохлантириш;

4.2.6. Қонун хужжатларида ва мазкур шартномада назарда тутилган бошқа харакатларни амалга ошириш;

4.2.7. Ўзининг реквизитлари ўзгарганда “Ижарага олувчи”га бу хақда беш кун ичида ёзма равишда хабардор қилиш.

**4.3 . “Ижарага олувчи” қўйидаги ҳуқуқларга эга:**

4.3.1. Мазкур ижара шартномасида кўрсатилган муддатларда ва микдорда “Ижарага берувчи”дан “Обьект”ни қабул қилиб олиш;

4.3.2. Ижарага олинган “Обьект”ни таъмирлаш ишларини уз хисобидан амалга ошириш;

4.3.3. “Обьект”нинг қисмлари ва деталлари унга боғлиқ бўлмаган холатда ишдан чиққан тақдирда “Ижарага берувчи”иштирокида ишдан чикиш сабабларини урганиб чикиш ва далолатнома тузиш, далолатномада курсатилган хулосага асосан ишдан чиққан қисмларни ва деталларни алмаштирилишини талаб қилиш;

4.3.4. Қонун хужжатларида ва мазкур шартномада назарда тутилган бошқа харакатларни амалга ошириш.

**4.4. “Ижарага олувчи”қўйидаги мажбуриятларга эга:**

4.4.1. Ижарага олинган “Обьект”дан фақат белгиланган мақсадларда фойдаланиши ва уни соз холатда сақлаши,учунчи шахсларга ижрага бермаслик, уз хисобидан жорий таъмирлаши;

4.4.2. “Обьект”ни хизмат қилиш муддати ўтган тақдирда (хизмат қилиш муддатини узайтириш мақсадида) техник диагностика қилиш ва диагностика ишларини ўз хисобидан амалга ошириш ёки ушбу диагностика ишлари “Ижарага берувчи” хисобидан амалга оширилганда, ушбу хизматларга кетган харажатларни “Ижарага олувчи”га тўлиқ тўлаб бериш;

4.4.3. “Обьект”ни депо таъмир ва капитал таъмирлашни ўз хисобидан амалга ошириши ёки депо таъмир ва капитал таъмирлаш “Ижарага берувчи” хисобидан амалга оширилганда, ушбу хизматларга кетган харажатларни “Ижарага берувчи”га тўлиқ тўлаб бериш;

4.4.4. Ижарага олинган “Обьект”ни тиклаш ва ёки мукаммал таъмирлашни, жумладан, уни ўз эхтиёжлари учун қайта жихозлаш ёки мослаштиришни факат “Ижарага берувчи”нинг ёзма розилиги билан амалга ошириш;

4.4.5. Ижарага олинган “Обьект”ни гаровга қўймаслик ва бошқача тарзда учинчи шахслар томонидан фойдаланишга йул қўймаслик, шу жумладан субижара шартларида бермаслик;

4.4.6. Ижара шартномасида кўрсатилган муддатларда ва микдорда ижара тўловини амалга ошириш;

4.4.7. Ижара шартномаси 10.5 бандида курсатилган амал килиш муддати тугагач “Обьект”ни “Ижарага берувчи”га қайтариш;

4.4.8. “Ижарага берувчи”томонидан ижара шартномасида назарда тутилган хажмларда сўралган ахборотларга кечиктирмасдан жавоб бериш;

4.4.9. Шартномани муддатидан олдин бекор қилиниши хақида бир ой олдин “Ижарага берувчи”ни ёзма равишда огохлантириш;

4.4.10. Ижарага олинган “Обьект”ни қайтариш вактида камчиликлар аникланган такдирда (қонунда назарда тутилган холлардан ташқари) “Обьект”ни ўн кун муддат ичида “Ижарага берувчи”дан қабул қилинган холатга келтириш ёки “Ижарага берувчи”томонидан хисоблаб чиқилган етказилган зарар миқдорини коплаш;

4.4.11. Ўзининг реквизитлари ўзгарганда “Ижарага берувчи”га бу ҳақда беш кун ичида ёзма равишда хабардор қилиш;

4.4.12. Қонун хужжатларида ва мазкур шартномада назарда тутилган бошка харакатларни амалга ошириш.

**5. ИЖАРА НАРХИ ва ХИСОБ-КИТОБ ТАРТИБИ**

5.1. “Тарафлар” Ўзбекистон Республикасининг “Ижара тўғрисидаги” қонунининг 12-моддасига асосан томонлар ўзаро келишувига кўра ҳар бир “Обьект” учун бир суткасига қўшимча қиймат солиғини ҳисобга олган ҳолда ижара хақи белгиланди.. “Ижарага олувчи” мазкур шартнома шартларига мувофик “Обьект”дан фойдаланганлиги учун “Ижарага берувчи”га ижара шартномаси кучга кирган кундан бошлаб хар бир ой учун кейинги ойининг 30-санадан кечиктирмасдан пул утказиш оркали ижара хақини 100%ни тулаб беради.

5.2. “Ижарага берувчи” ўтган чорак ижара хақи тўлови учун “Ижарага олувчи”га кейинги чорак биринчи ойнинг 20-санасидан кечиктирмасдан хисоб – фактуранинг асл нусхасини солиқ қонунчилигига асосан тузилган холда тақдим қилади.

5.3. Вагонларни режали (капитал) таъмирлаш вақтида ижара ҳақи ҳисобланмайди.

5.4. Шартномани умумий суммаси ни ташкил килади.

**6. ШАРТНОМАНИ ЎЗГАРТИРИШ ва БЕКОР ҚИЛИШ ТАРТИБИ**

6.1. Шартнома мажбуриятини бажаришдан бир томонлама бош тортишга ва шартнома шартларини бир томонлама ўзгартиришга йўл қўйилмайди, Ўзбекистон Республикасининг амалдаги қонун хужжатлари ва мазкур шартномада назарда тутилган ҳоллар бундан мустасно.

6.2. Ушбу шартномага ҳар қандай ўзгартириш ва қушимчалар улар ёзма равишда расмийлаштирилган ва тарафларнинг ваколатли шахслари томонидан имзоланган хамда тегишли равишда мухр қўйилган тақдирда хақиқий ҳисобланади.

6.3. Шартномани муддатидан олдин бекор қилишга тарафларнинг келишувига мувофик ёки Ўзбекистон Республикасининг амалдаги қонун хужжатларида назарда тутилган асосларга кўра йўл қўйилади.

6.4. Мазкур шартномани муддатидан олдин бекор қилишга қарор қилган тараф иккинчи тарафга бир ой олдин буюртма хат билан ёзма билдиришнома юбориши шарт.

6.5. Тарафлардан бирининг шартномадаги ўз зиммасига олган мажбуриятларни уч ой мобайнида бажармаслиги окибатида, иккинчи тараф мазкур шартномани тузилишига умид қилишга хақли бўлган сумма миқдорида зарар етказилиши шартномани шартларини жиддий бузиш деб хисобланади.

6.6. Шартноманинг ўзгартирилиши ёки бекор қилинишига тарафлардан бирининг шартнома шартларини жиддий бузиш асос бўлган тақдирда, иккинчи тараф шартномани ўзгартириш ёки бекор қилиш туфайли етказилган зарарни тўлашни талаб қилишга хақли.

6.7. Шартнома амал килиш даврида ижара нархи узгарган тақдирда “Ижарага берувчи”“Ижарага олувчи”ни ёзма равишда хабардор килиши шарт.

**7. ТАРАФЛАРНИНГ МУЛКИЙ ЖАВОБГАРЛИГИ**

7.1. “Ижарага берувчи”томонидан ўз зиммасига олган мажбуриятларни бажармаган ёки зарур даражада бажармаган такдирда “Ижарага олувчи”га кечиктирилган хар бир кун учун мажбурият бажарилмаган кисмининг 0,4 фоиз микдорида пеня тулайди, бироқ бунда пенянинг суммаси топширилган “Обьект”нинг жами ижара суммасининг 50 фоизидан ошиб кетмаслиги керак.

7.2. “Ижарага олувчи” томонидан ўз зиммасига олган мажбуриятларни бажармаган ёки зарур даражада бажармаган тақдирда хамда мазкур шартномада назарда тутилган ижара тўловини ўз муддатида ва миқдорида тўламаганлиги учун “Ижарага берувчи”га ўтказиб юборилган хар бир кун учун кечиктирилган тўлов суммасининг 0,4 фоиз миқдорида пеня тўлайди, аммо топширилган “Обьект”нинг жами ижара суммасининг 50 фоизидан ошиб кетмаслиги керак.

7.3. Мазкур шартномада кўрсатилмаган ҳолатлар бўйича тарафлар Ўзбекистон Республикаси Фуқаролик кодексида ва Ўзбекистон Республикасининг “Хўжалик юритувчи субъектлар фаолиятининг шартномавий-ҳуқуқий базаси тўғрисида”ги қонунига ва қонун хужжатларида назарда тутилган тартибда жавобгарликка тортилади.

**8. НИЗОЛАРНИ ҲАЛ ЭТИШ ТАРТИБИ**

8.1. Шартнома юзасидан келиб чиқадиган низолар энг аввало тарафлар музокара йўли билан ҳал қиладилар. Тарафларнинг келишуви билан ҳал қилиб бўлмайдиган низолар амалдаги қонун ҳужжатларида белгиланган тартибда Тошкент туманлараро иқтисодий суди орқали ҳал қилинади.

8.2. Тарафлар шартнома шартларини бажаришлари мобайнида уларнинг хоҳиш, эрки ва иродасига боғлиқ бўлмаган кучлар тўсқинлик қилса, жумладан: табиий офатлар, зилзила, сув тошқини, уруш эълон қилиниши, амалдаги қонунчиликнинг ўзгариши каби ҳолатларда форс-мажор ҳолати эълон қилинади.

8.3. Қайси томон учун форс-мажор ҳолати содир бўлса, ушбу ҳолат ҳақида иккинчи томонни ёзма равишда огоҳлантириш шарт. Форс-мажор ҳолатлари 3 ой ёки ундан ортиқ давом этса тарафлар шартнома шартларини бажаришдан қисман ёки тўлиқ озод этиладилар.

**9. КОРРУПЦИЯГА ҚАРШИ ҚЎШИМЧА ШАРТЛАР**

9.1. “Шартнома” бўйича ўз мажбуриятларини бажариш доирасида “Ижарага олувчи” амалдаги коррупцияга қарши қонунчилик талабларига риоя этилишини таъминлайдилар, улар, уларнинг ходимлари, филиаллари, бенефициарлари ва шартномани бажаришда иштирок этаётганлар, бизнес шериклар, воситачилар, пудратчилар ёки агентлар чоралар кўрмасликларини (ҳаракат қилишдан бош тортадилар) пора олиш, тижорат пора олиш, пора бериш ёки пора беришда воситачилик қилиш, давлат органи, давлат иштирокидаги ташкилот ёки фуқароларнинг ўзини ўзи бошқариш органи ходимининг пора олиш ва амалдаги қонунчиликда жиноятчиликдан олинган даромадларни легаллаштириш ва терроризмни молиялаштиришда назарда тутилган коррупцияга ва ушбу ҳуқуқбузарликка қарши курашиш.

9.2. “Тарафлар” бевосита ёки билвосита, шахсан ёки учинчи шахслар орқали таклифлар, ваъдалар, бериш, товламачилик, сўровлар, пул, бошқа қимматбаҳо буюмлар, мулк, мулк ҳуқуқи ёки бошқа моддий ва/ёки номоддий неъматларнинг фойдасига ёки нима учун олиш ва олишга розилик беришдан ҳамда асоссиз устунликка эришиш ёки бошқа ноқонуний мақсадларга эришиш, шу жумладан “Тарафлар” ўртасидаги муносабатларнинг шаффофлиги ва очиқлиги тамойилларига мос келмайдиган мақсадларга эришиш учун уларга таъсир ўтказишдан тийилишади.

9.3. “Тарафлар” ушбу ҳаракатларнинг олдини олиш чоралари кўрилишини кафолатлайдилар. “Тарафлар” ушбу “Шартнома”нинг коррупцияга қарши кураш қоидаларини “Тарафлар”, ходимлар, бенефициар, шерик ёки бошқа шахслар томонидан бузилиш шубҳалари пайдо бўлиши ёки бузилиш эҳтимоли тўғрисида ёзма равишда (шу жумладан корпоратив электрон почтадан фойдаланган ҳолда)   
бир-бирларини очиқ ва дарҳол хабардор қилишни ўз зиммаларига оладилар.

Шунингдек, агар “Тарафлар”дан бирида бошқа томон, унинг ходимлари, бенефициарлари, филиаллари ёки “Шартнома”ни бажаришда иштирок этадиган бошқа шахслар томонидан амалдаги қонунчилик ёки ушбу “Шартнома”нинг коррупцияга қарши қоидаларини шубҳа остига қўйиш ёки бузилиши асосли равишда оқланган бўлса, ушбу тараф унга ёзма сўров юбориш ҳуқуқига эга. Талабнома олинган кундан бошлаб 10 (ўн) иш куни ичида бузилиш фактини рад қилувчи ёки тасдиқловчи изоҳлар ва маълумотлар / ҳужжатларни тақдим этиш талаби.

9.4. “Тарафлар”, агар “Тарафлар”дан бири ушбу бобнинг талабларини бажармаган бўлса, шунингдек бошқа томон бузилиш содир бўлмаганлиги ёки содир бўлмаслиги тўғрисида тасдиқ олмаса ва бир тараф коррупция хавфини камайтириш бўйича чораларни амалга оширган бўлса, бошқа тараф ушбу “Шартнома”ни бир томонлама бекор қилишга, шунингдек унинг бажарилишини тўхтатиб туришга ҳақлидир.

9.5. Ушбу бобда кўрсатилган асослар бўйича “Шартнома”ни бир томонлама бекор қилишни талаб қилган тараф томонидан етказилган зарарни қоплаш ушбу “Шартнома”нинг тегишли моддасида белгиланган тартибда амалга оширилади,   
шу билан бирга ушбу бобнинг мажбуриятларини бузган тараф “Шартнома”ни белгиланган бир томонлама бекор қилиш натижасида етказилган зарарни қоплашни талаб қилишга ҳақли эмас.

9.6. Агар келишув бўйича бир тараф ходимларининг ҳаракатларига, ушбу “Шартнома”га ёки амалдаги қонунчиликка, шу жумладан коррупциявий ҳуқуқбузарликларни содир этишга мажбурлаш фактларига дуч келса, бошқа тараф  
бу ҳақда коррупцияга қарши қоидаларга зид бўлган қуйидаги алоқа каналларидан бири орқали хабар қилиши шарт:

**10. БОШҚА ҲОЛАТЛАР**

10.1. Мазкур шартнома имзолангандан кейин тарафлар ўртасида ушбу шартномага тегишли бўлган барча олдинги ёзма ва оғзаки битимлар, ёзишмалар ҳамда тарафларнинг ўзаро келишувлари ўз кучини йўқотади.

10.2. Шартнома икки нусхада расмийлаштирилиб, асл нусхалари “Ижарага берувчи” ва “Ижарага олувчи”да сақланади.

10.3. Мазкур шартномага кейинчалик киритилган ўзгартириш ва қўшимчалар тарафларнинг ваколатли шахслари томонидан имзолангандан сўнг ҳақиқий ҳисобланади.

10.4. Шартноманинг барча иловалари унинг ажралмас қисми ҳисобланади.

10.5. Шартнома икки томонлама имзоланиб, 2021 йил 1 январдан бошлаб кучга киради ва 2021 йил 31 декабргача амалда бўлади.

|  |  |
| --- | --- |
|  | Ижарага олувчи:  **“Олмалиқ кон-металлургия**  **комбинати” АЖ**  Олмалиқ шахри, Амир Темур  кўчаси 53 х/р 20210000200130833001 Ипотека банк АТИБ банк коди 00459 СТИР 202328794,  ИФУТ 24440  тел: (8-370) 615-1143,(8-371)141-9060  факс: (8-370) 613-3377,(8-371)141-9033  **\_\_\_\_\_\_\_\_\_\_\_\_\_\_\_\_\_\_\_\_** |

**ТОМОНЛАРНИНГ МАНЗИЛИ ВА БАНК РЕКВИЗИТЛАРИ**

20\_\_ йил \_\_\_\_\_\_\_\_\_\_ даги \_\_\_\_\_\_\_\_\_\_\_ -сонли асосий воситаларни ижарага бериш

шартномасига.

*1-ИЛОВА*

“*Объект”ни топшириш (қайтариш) ва қабул қилиш*

**ДАЛОЛАТНОМАСИ №\_\_\_**

“\_\_\_”\_\_\_20\_\_ й.

Жамият низоми асосида иш кўрувчи (кейинчалик “Ижарага берувчи” деб юритилувчи) номидан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_., **“Олмалиқ кон-металлургия комбинати”** **АЖ** (кейинчалик “Ижарага олувчи” деб юритилади) номидан иштирокида қуйидагилар тўғрисида тузилди:

1. “Ижарага берувчи” УТЙ “Серный завод” бекати манзилдаги “Объект”ни “Ижарага олувчи”га топширди, “Ижарага олувчи” эса мазкур “Объект”ни қабул қилиб олди.

|  |  |  |  |
| --- | --- | --- | --- |
| **№** | **в/ц рақами** | **№** | **в/ц рақами** |
| 1 |  | 11 |  |
| 2 |  | 12 |  |
| 3 |  | 13 |  |
| 4 |  | 14 |  |
| 5 |  | 15 |  |
| 6 |  | 16 |  |
| 7 |  | 17 |  |
| 8 |  | 18 |  |
| 9 |  | 19 |  |
| 10 |  | 20 |  |

Далолатнома икки нусхада расмийлаштирилиб, асл нусхалари “Ижарага берувчи” ва “Ижарага олувчи”да сақланади.

**Тарафлар имзоси:**

|  |  |
| --- | --- |
| **“Ижарага берувчи” вакили**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ф.И.Ш** | **“Ижарага олувчи” вакили**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ф.И.Ш.** |